เจียงลูกชิ้นปลา สาขาฟิวเจอร์รังสิต พูดถึงร้านนี้ทุกคนคงรู้จักว่าเป็นร้านลูกชิ้นปลาที่เปิดสาขาอยู่มากมายในตัวเมืองกรุงเทพ ร้านนี้มีชื่อในแง่ของก๋วยเตี๋ยวลูกชิ้นปลาเย็นตาโฟและติ๋มซำ ตัวร้านเน้นสีเขียว ให้ความรู้สึกร่มเย็นสบายตาดี พิกัดของร้านนี้อยู่บนชั้น B ฝั่งทางเข้า Top Supermarket ร้านมีขนาดปานกลาง ในร้านรักษาความสะอาดสะอ้านได้ดีดูเรียบร้อยมีระเบียบ

เมนูที่สั่งมาลองวันนี้ก็มี

บะหมี่แห้งต้มยําลูกชิ้นปลาทรงเครื่อง 75฿ ได้นํ้าซุปในถ้วยสีเขียวมาให้ซดแก้ติดคอ ได้บะหมี่ใส่ชามสีเขียวมา มองเห็นเครื่องให้มาเยอะเต็มชาม แต่บะหมี่มีอยู่แค่ก้อนเดียว บะหมี่ลวกมากําลังดีไม่สุกเกินไป เส้นบะหมี่เด้งนุ่มดี รสต้มยำทำออกมากำลังดีมีเปรี้ยวเผ็ดปนหวานไม่ต้องปรุงอะไรเพิ่มอีกเลย นอกจากลูกชิ้นปลา ลูกชิ้นกุ้ง ฮือก้วย เกี้ยวปลา ยังใส่ใส้อ่อนหมูมาอีกด้วย ลูกชิ้นปลาเป็นปลากุ้งเป็นกุ้ง นํ้าซุปรสกลมกล่อมไม่จืดชืด ????????????????

การบริการก็ใช้ได้ อาหารมาเร็วรสชาติดี ราคาเหมาะสม ราคาที่เห็นเป็นราคาที่จ่าย ไม่คิด VAT หรือ SC เพิ่ม